O'zbekistonda 17 aprel kuni kuzatiladigan ob-havo ma'lumoti e'lon qilindi

“O'zgidromet” 17 aprel, yakshanba kuni respublika hududlarida kuzatiladigan ob-havo ma'lumotini e'lon qildi.
Toshkent shahrida havo o'zgarib turadi, yog'ingarchilik kutilmaydi. Shamol sharqdan 3-8 metr/sekund tezlikda esadi. Harorat kechasi 16–18 daraja, kunduzi 31–33 daraja bo'ladi.
Qoraqalpog'iston Respublikasi va xorazm viloyatida havo o'zgarib turadi, ba'zi joylarda qisqa muddatli yomg'ir yog'ishi, momaqaldiroq mumkin. Shamol sharqdan 7–12 metr/sekund tezlikda esadi, ba'zi joylarda chang to'zon bilan 17–22 metr/sekundgacha kuchayishi mumkin. Harorat kechasi 10–15 daraja, kunduzi 16–21 daraja bo'ladi.
Buxoro va Navoiy viloyatlarida havo o'zgarib turadi, yog'ingarchilik kutilmaydi. Shamol sharqdan 7–12 metr/sekund tezlikda esadi, Navoiy viloyatining shimoliy xududlarida ba'zii joylarda chang to'zon bilan 17–22 metr/sekundgacha kuchayishi mumkin. Harorat kechasi 14–19 daraja, kunduzi 30–35 daraja bo'ladi.
Toshkent, Samarqand, Jizzax va Sirdaryo viloyatlarida havo o'zgarib turadi, yog'ingarchilik kutilmaydi. Shamol sharqdan 7–12 metr/sekund tezlikda esadi. Harorat kechasi 14–19 daraja, kunduzi 30–35 daraja bo'ladi.
Qashqadaryo va Surxondaryo viloyatlarida havo o'zgarib turadi, yog'ingarchilik kutilmaydi. Shamol sharqdan 7–12 metr/sekund tezlikda esadi. Harorat kechasi 14–19 daraja, kunduzi 31–36 daraja bo'ladi.
Andijon, Namangan va Farg'ona viloyatlarida havo biroz bulutli bo'ladi, ba'zi joylarda o'zgarib turadi, yog'ingarchilik kutilmaydi. Shamol sharqdan 5–10 metr/sekund tezlikda esadi. Harorat kechasi 12–17 daraja, kunduzi 27–32 daraja bo'ladi.
Respublikaning tog'li hududlarida havo o'zgarib turadi, yog'ingarchilik kutilmaydi. Shamol sharqdan 7–12 metr/sekund tezlikda esadi. Harorat kechasi 7–12 daraja, kunduzi 20–25 daraja bo'ladi.